***Contagion*** είναι αμερικανικό περιπετειώδες θρίλερ, παραγωγής 2011, σε σκηνοθεσία Στίβεν Σόντερμπεργκ και πρωταγωνιστούν οι Μαριόν Κοτιγιάρ, Ματ Ντέιμον, Λώρενς Φίσμπερν, Τζουντ Λο, Γκουίνεθ Πάλτροου και Κέιτ Γουίνσλετ. Μια θανατηφόρα ασθένεια ξεσπά και μια ομάδα γιατρών από όλο τον κόσμο καλείται από το Κέντρο Ελέγχου Ασθενειών για να αντιμετωπίσει την απειλή. Η ταινία καταγράφει την εξάπλωση του ιού, τις προσπάθειες γιατρών ερευνητών να τον αναγνωρίσουν και να τον περιορίσουν, το χαμό που προκαλεί στην ανθρωπότητα και την αντίδραση αυτής μπροστά σε μια πανδημία και τελικά την ανακάλυψη του εμβολίου που θα σταματήσει την εξάπλωση.

Η ταινία κυκλοφόρησε στους κινηματογράφους στις 9 Σεπτεμβρίου 2011 στις ΗΠΑ και στις 20 Οκτωβρίου 2011 στην Ελλάδα. Έλαβε κυρίως καλές κριτικές και απέφερε 135,4 εκατομμύρια δολάρια παγκοσμίως.

Πλοκή
-----

Η Μπεθ Έμχοφ επιστρέφει από το επαγγελματικό της ταξίδι στο Χονγκ Κονγκ με μία στάση στο αεροδρόμιο του Σικάγο, όπου κάνει έρωτα με τον πρώην σύντροφό της. Η Μπεθ αρρωσταίνει και πιστεύει ότι οφείλεται στο τζετ λαγκ. Επιστρέφει στο σπίτι της στη Μινεάπολη και μεταδίδει τον ιό στο γιο της Κλαρκ και στο σύζυγό της Μιτς. Όταν η Μπεθ και ο Κλαρκ πεθαίνουν, ο Μιτς μπαίνει σε καραντίνα όπου οι γιατροί συνειδητοποιούν ότι έχει ανοσία στον μυστηριώδη ιό. Εν τω μεταξύ στο Χονγκ Κονγκ και στο Λονδίνο, άνθρωποι αρχίζουν να παρουσιάζουν την ίδια ασθένεια. Τη Αμερικανικό Κέντρο Ελέγχου Ασθενειών και η Παγκόσμια Οργάνωση Υγείας κάνουν υπέρτατες προσπάθειες ερευνώντας τον ιό, ο οποίος έχει αρχίσει να εξαπλώνεται σε ολόκληρο τον κόσμο. Το ξέσπασμα του ιού είναι απειλητικό και μπορεί να αφανίσει ολόκληρο τον πληθυσμό τη γης, εκτός κι αν βρεθεί το εμβόλιο που θα τον θεραπεύει. Οι επιστήμονες δίνουν αγώνα με το χρόνο.

Ηθοποιοί και Χαρακτήρες
-----------------------

* Μαριόν Κοτιγιάρ στο ρόλο της *Δόκτωρ Λεονόρα Οράντες*
* Ματ Ντέιμον στο ρόλο του *Τόμας Έμχοφ*
* Λώρενς Φίσμπερν στο ρόλο του *Δόκτωρ Έλις Τσίβερ*
* Τζουντ Λο στο ρόλο του *Άλαν Κραμγουίντ*
* Γκουίνεθ Πάλτροου στο ρόλο της *Μπεθ Έμχοφ*
* Κέιτ Γουίνσλετ στο ρόλο της *Δόκτωρ Έριν Μίαρς*
* Μπράιαν Κράνστον στο ρόλο του *Λάιλ Χάγκερτι*
* Τζένιφερ Έλ στο ρόλο της *Άλι Χέξταλ*
* Σάνα Λέιθαν στο ρόλο της *Όμπρι Τσίβερ*
* Ενρίκο Κολαντόνι στο ρόλο του *Ντένις Φρεντς*
* Έλιοτ Γκουλντ στο ρόλο του *Δόκτωρ Ίαν Σάσμαν*

Παραγωγή
--------

### Κάστινγκ

Το πρότζεκτ ανακοινώθηκε το Φεβρουάριο του 2010 με τους Ματ Ντέιμον και Τζουντ Λο να πρωταγωνιστούν, στη δεύτερη συνεργασία τους μετά την ταινία *Ο Ταλαντούχος Κύριος Ρίπλεϊ* (The Talented Mr. Ripley) το 1999. Αργότερα, τον ίδιο μήνα ανακοινώθηκαν οι συμμετοχές των Κέιτ Γουίνσλετ και Μαριόν Κοτιγιάρ. Ο Σόντερμπεργκ έλαβε τη συνεργασία του Κέντρου Ελέγχου Ασθενειών και δούλεψε μαζί με επιστημονικούς συμβούλους για την ταινία.

### Γυρίσματα

Με προϋπολογισμό 60.000.000 δολάρια, τα γυρίσματα ξεκίνησαν το Σεπτέμβριο του 2010 και ολοκληρώθηκαν τον Ιανουάριο του 2011. Τα γυρίσματα πραγματοποιήθηκαν στο Χονγκ Κονγκ, στην Ατλάντα, στο Σικάγο, στο Σαν Φρανσίσκο, στη Γενέβη και στο Λονδίνο.

Box office
----------

Το *Contagion* άνοιξε στην 1η θέση με 22,4 εκατομμύρια δολάρια το πρώτο σαββατοκύριακο. Στην Αμερική οι συνολικές εισπράξεις έφτασαν τα 75,6 εκατομμύρια δολάρια ενώ στον υπόλοιπο κόσμο απέφερε 60,8 εκατομμύρια δολάρια, συγκεντρώνοντας συνολικά 136,5 εκατομμύρια δολάρια παγκοσμίως.

Παραπομπές
----------

1. ↑  stopklatka.pl/film/contagion-epidemia-strachu. Ανακτήθηκε στις 8  Απριλίου 2016.
2. 1 2  www.allmovie.com/movie/contagion-vm19891615.
3. 1 2  letterboxd.com/film/contagion/details/.
4. 1 2  www.allocine.fr/film/fichefilm\_gen\_cfilm=178091.html.
5. 1 2  «Marion Cotillard and Kate Winslet to join Contagion?». lovefilm.com. Ανακτήθηκε στις 14 Ιουλίου 2011. [*νεκρός σύνδεσμος*]
6. 1 2  Rebecca Murray (27 Οκτωβρίου 2010). «Matt Damon, Jude Law in Steven Soderbergh's Contagion». about.com. Αρχειοθετήθηκε από το πρωτότυπο στις 30 Νοεμβρίου 2012. Ανακτήθηκε στις 14 Ιουλίου 2011.
7. ↑  Eric Eisenberg (9 Ιουλίου 2010). «Laurence Fishburne Joins Incredible Cast of Contagion». cinemablend.com. Αρχειοθετήθηκε από το πρωτότυπο στις 13 Ιουλίου 2010. Ανακτήθηκε στις 14 Ιουλίου 2011.
8. ↑  Andrew Scott (17 Φεβρουαρίου 2010). «Movie Casting: Gwyneth Paltrow Joins 'Contagion'». moviefone.com. Αρχειοθετήθηκε από το πρωτότυπο στις 25 Ιουλίου 2011. Ανακτήθηκε στις 14 Ιουλίου 2011.
9. ↑  Staff (9 Φεβρουαρίου 2011). «Matt Damon, Jude Law catch 'Contagion'». Agence France-Presse.
10. ↑  McNary, Dave (8 Φεβρουαρίου 2010). «Stars line up for Soderbergh project». *Variety*. Αρχειοθετήθηκε από το πρωτότυπο στις 2012-11-09.. Ανακτήθηκε στις 11 Σεπτεμβρίου 2011.
11. ↑  Cieply, Michael (8 Αυγούστου 2011). «Achoos of Death Are Film’s Scourge». *The New York Times*.. Ανακτήθηκε στις 11 Σεπτεμβρίου 2011.
12. ↑  Baltes, Alan (15 Σεπτεμβρίου 2010). «Open cattle calls for Steven Soderbergh film 'Contagion' background performers». *Los Angeles Examiner*.
13. 1 2  «Contagion στο Box Office Mojo». *Βox Office Mojo*. Ανακτήθηκε στις 13 Σεπτεμβρίου 2011.

Εξωτερικοί σύνδεσμοι
--------------------

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Contagion** |

* Επίσημη ιστοσελίδα
* Contagion στο IMDb

  


|  |  |
| --- | --- |
| 

|  |
| --- |
| * Πύλη:Τέχνη
* Πύλη:κινηματογράφος
 |

 |